Studieforbundet næring og samfunn
Store norske leksikon,Samfunn,Utdanning og forskning,Etterutdanning og voksenopplæring
Studieforbundet næring og samfunn er et studieforbund opprettet i 2012 som en fusjon av Bygdefolkets Studieforbund og Populus studieforbundet.
Bygdefolkets Studieforbund ble opprettet i 1934, og var et felles voksenopplæringsorganisasjon for Norges Bondelag, Norges Bygdekvinnelag, Norges Bygdeungdomslag, Norges Skogeierforbund, Norsk sau- og geitalslag, Norges Birøkterlag, Landbrukets Forsøksringer og 11 samvirkeorganisasjoner i landbrukssamvirket. BSF skal legge til rette og samordne et best mulig opplæringstilbud i bygdene og i landbruket.Populus ble stiftet i 2005 og hadde en bred gruppe medlemsorganisasjoner: Student- og elevorganisasjoner, forskjellige politiske organisasjoner, innvandrerorganisasjoner, organisasjoner som arbeider for internasjonal solidaritet, utviklings- og fredsarbeid, anti-rasisme, antirus/avholdssak, miljøspørsmål, amatørteater, håndverksfag, kosthold, livssynsspørsmål og kvinnesak. Les mer i Store norske leksikon studieforbund